ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

\_\_\_\_\_ ­\_\_\_\_\_\_\_\_\_\_\_\_\_ **2019 թվականի N** \_\_\_\_\_\_\_\_ **Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՄԱՅԻՍԻ 22-Ի**

**N 703-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2003 թվականի մայիսի 22-ի **«Ձկնային տնտեսության կարիքների համար ջրային ռեսուրսների օգտագործման կարգը հաստատելու մասին** » N 703-Ն որոշման մեջ կատարել հետևյալ լրացումները՝
2. Որոշումը լրացնել նոր 1․1․-րդ և 1.2.-րդ կետերով հետևյալ բովանդակությամբ․

ա.«1.1. Սահմանել, որ սույն որոշման հավելվածի (այսուհետ՝հավելված) 6.1-րդ կետով նախատեսված չափաքանակների նկատմամբ մոնիտորինգը իրականացնում են Հայաստանի Հանրապետության գյուղատնտեսության ոլորտի պետական լիազոր մարմինը և Հայաստանի Հանրապետության բնապահպանության ոլորտի պետական լիազոր մարմինը՝ յուրաքանչյուրն իր մասով»։

բ. «1.2. Հայաստանի Հանրապետության էկոնոմիկայի նախարարին և Հայաստանի Հանրապետության շրջակա միջավայրի նախարարին՝ ապահովել իրականացվող մոնիտորինգի արդյունքների փոխանակում յուրաքանչյուր 14 - 18 ամիսը մեկ՝ արտադրված ապրանքային ձկան և ջրառի ծավալների համադրման նպատակով, ինչպես նաև իրականացվող մոնիտորինգի արդյունքները տրամադրել Հայաստանի Հանրապետության բնապահպանության և ընդերքի տեսչական մարմնին**:**»

1. հավելվածի 6-րդ կետից հետո լրացնել նոր 6․1-րդ կետ՝ հետևյալ բովանդակությամբ.

«6.1.Արարատյան դաշտում ձկնաբուծական տնտեսությունների համար սահմանվում են ջրօգտագործման և ձկնարտադրության տարեկան ծավալի հետևյալ չափաքանակները՝

1. ա․1 լ/վ ջրաելքով իշխան ձկնատեսակի համար՝ նվազագույնը 700 կգ,

բ․ 1 լ/վ ջրաելքով թառափ ձկնատեսակի համար՝ նվազագույնը 800 կգ,

2) Սույն կետի 1-ին ենթակետում նշված չափաքանակները սույն որոշման 1.2-րդ կետում նշված մոնիթորինգի իրականացման արդյունքում չհամապատասխանելու դեպքում ջրօգտագործման թույլտվության մեջ կատարել ջրառի չափաքանակների նվազեցում՝ համապատասխանեցնելով այն վերջին հաստատված ջրօգտագործման և ջրահեռացման անհատական նորմաներով սահմանված տարեկան ձկնազանգվածի համար սույն չափաքանակներով հաշվարկված ջրառի ծավալին:»

2. Հայաստանի Հանրապետության էկոնոմիկայի և շրջակա միջավայրի նախարարներին՝ սույն որոշումն ուժի մեջ մտնելուց հետո 3-ամսյա ժամկետում համատեղ հաստատել Արարատյան դաշտավայրում գործող ձկնաբուծական տնտեսություններում մոնիտորինգի իրականացման ուղեցույց**`** աշխատանքներին ներգրավելով նաև Հայաստանի Հանրապետության բնապահպանության և ընդերքի տեսչական մարմնին**:**»

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ՝ Ն. ՓԱՇԻՆՅԱՆ**